**Obvodný notársky úrad v Dolných Lefantovciach 1898 – 1945**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_9449 | Referenčný kód |
| 3.1.2. | Title | Obvodný notársky úrad v Dolných Lefantovciach | Názov jednotky opisu |
| 3.1.3. | Date(s) | 1898 – 1945 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 3,6 bm (15 úradných kníh, 127 účtovných kníh, 29 registratúrnych pomôcok, 7 archívnych škatúľ dokumentov) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Obvodný notársky úrad v Dolných Lefantovciach | Názov pôvodcu |
| 3.2.2. | Administrative history | Notár hral významnú úlohu v administratíve obcí a miest. Jeho kompetencie boli však presne vymedzené až zákonnými článkami v druhej polovici 19. storočia. Podľa zákonného článku XVIII/1871 mali župy vypracovať vzorové obecné štatúty s právami a povinnosťami notára a obce. Povinnosťou notára bolo viesť písomnú agendu a evidencie, vypracovávať rozpočet a záverečný účet pre obce a tieto úlohy spadali aj do pôsobnosti notárskeho obvodu v Dolných Lefantovciach. Kompetencie notára sa na základe zákonného článku XXII/1886 ešte viac rozšírili, stal sa radcom obecného predstavenstva a dozoroval vykonávanie zákonov a nariadení v združených obciach. Štátnym úradníkom sa notár stal až prijatím zákona 211/1920 Zb. z. a nar. o obecných a obvodných notároch na Slovensku zo dňa 22. marca 1920.  Do pôsobnosti Obvodného notárskeho úradu v Dolných Lefantovciach patrili obce Bádice, Dolné Lefantovce, Horné Lefantovce, Mechenice a Sokolníky.  K zániku Obvodného notárskeho úradu v Dolných Lefantovciach, rovnako ako k zániku ostatných obecných a obvodných notárskych úradov došlo dňa 7. apríla 1945 keď nadobudlo účinnosť nariadenie SNR č. 26/1945 Zb. n. o národných výboroch. V zmysle uvedeného nariadenia boli tieto zrušené, ich právomoci a kompetencie boli prenesené na novovzniknuté úrady miestnych národných výborov. | Dejiny správy pôvodcu |
| 3.2.3. | Archival history | O správe registratúry Obvodného notárskeho úradu v Dolných Lefantovciach sa nezachovali osobitné záznamy. Úrad viedol spisovú agendu, ktorá sa delila na prezidiálnu a administratívnu. Spisy boli evidované v registratúrnych denníkoch, ku ktorým sa viedli indexy. Podľa záznamov v registratúrnych denníkoch možno konštatovať, že fungoval tzv. systém spájania spisov, v denníkoch je vyznačené predchádzajúce, resp. nasledujúce číslo a spis je uložený chronologicko-numericky podľa posledného čísla. | Dejiny archívneho fondu |
| 3.2.4. | Immediate source of acquisition or transfer | Archívny fond prevzal predchodca dnešného Štátneho archívu v Nitre, vtedajší Okresný archív v Nitre. V prírastkovej knihe bol pod prírastkovým číslom 167 v roku 1956 zaevidovaný prírastok z rokov 1891 – 1945 v množstve 133 kníh a 51 balíkov dokumentov, v skutočnosti sa však v archívnom fonde nachádzajú administratívne dokumenty až od roku 1898. Preberacie protokoly so zoznamom odovzdávaných archívnych dokumentov sa v archíve nenachádzajú, pretože spis o fonde k archívnemu fondu Obvodný notársky úrad v Dolných Lefantovciach nie je založený. | Spôsoby získavania archívnych prírastkov |
| 3.3.1. | Scope and contents | Fond obsahuje zápisnice obecného zastupiteľstva obce Bádice z rokov 1920 – 1934, obce Dolné Lefantovce rokov 1914 – 1931, obce Horné Lefantovce z rokov 1927 – 1935, obce Mechenice z rokov 1916 – 1941 a obce Sokolníky z rokov 1913 – 1931. Súčasťou fondu sú aj evidenčné knihy, a to evidencia cudzincov z rokov 1923 – 1940, evidencia vydaných služobných knižiek z rokov 1907 – 1941, evidencia vydaných pracovných knižiek (1898 – 1937), evidencia prenajatých nehnuteľností z rokov 1931 – 1938 a evidencie domovských listov z obcí Bádice (1926 – 1942), Dolné Lefantovce (1922), Horné Lefantovce (1926 – 1942), Mechenice (1926 – 1940) a Sokolníky (1927 – 1940). Z registratúrnych pomôcok sa zachovali administratívne registratúrne denníky z rokov 1930 – 1944 spolu s administratívnymi indexmi z rovnakých rokov. Prezidiálne dokumenty sa zachovali len torzovite z rokov 1931 – 1934 a 1937 – 1945, z ktorých je možné medzi zaujímavé zaradiť zápisnice o prehliadke Obvodného notárskeho úradu v Dolných Lefantovciach v roku 1943 a 1944. Administratívne dokumenty z rokov 1927, 1930 – 1945 predstavujú 0,72 bm písomností. Pri ich štúdiu je možné využiť dokumenty týkajúce sa domovskej príslušnosti, súpisy hospodárskych zvierat, rozpustenie obecného zastupiteľstva a menovanie vládneho komisára v obci Sokolníky, živnostenské listy, výkazy nezamestnaných remeselníkov, poľnohospodárskych a stavebných robotníkov a pod. | Obsah a rozsah archívneho fondu |
| 3.3.2. | Appraisal, destruction and scheduling information | Presný zoznam vyradených písomností Obvodného notárskeho úradu v Dolných Lefantovciach sa nezachoval, avšak v registratúrnych denníkoch úradu je vo väčšine prípadov pri vyradených spisoch v kolónke uvedená poznámka „S“. Protokol o vyradených písomnostiach so zoznamom vyradených archívnych dokumentov sa v archíve nenachádza, pretože spis o fonde nie je založený. | Vyraďovanie a hodnotenie |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Archívny fond Obvodný notársky úrad v Dolných Lefantovciach je usporiadaný v nasledovnej štruktúre:   1. Knihy 2. Správne 3. Evidenčné 4. Spisový materiál 5. Registratúrne pomôcky    1. Administratívne 6. Spisy    1. Prezidiálne    2. Administratívne 7. Účtovný materiál   Inventárnou jednotkou pri úradných knihách, evidenčných knihách a registratúrnych pomôckach je jedna kniha. Výnimku tvoria účtovné knihy, kde je inventárnou jednotkou súbor účtovných kníh za jeden rok. Pri spisoch je inventárnou jednotkou jeden ročník spisov. | Spôsob usporiadania |
| 3.4.1. | Conditions governing acces | Prístupný. Prístupnosť niektorých dokumentov (napr. obsahujúcich osobné údaje) môže byť obmedzená v zmysle § 13 zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a podľa zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský, maďarský | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený, neúplný | Fyzický stav a technické požiadavky |
| 3.4.5. | Finding aids | Okresný archív v Nitre, Rozália Kubičková: Fondy bývalých notárskych úradov Nové Sady, Cabaj, Dolné Lefantovce, Ivanka pri Nitre, Jelšovce, Golianovo, Nitra-okolie, Pohranice, Poľný Kesov, Radošina, Veľké Zálužie, Mojmírovce, Veľké Ripňany, Veľký Cetín, Zbehy. Inventár, Nitra, 1966, evidenčné číslo 1224, 221 strán. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Novozámocká 273, 951 12 Ivanka pri Nitre | Existencia a umiestnenie originálov |
| 3.5.2. | Existence and location of copies | Informácie nie sú známe. | Existencia a umiestnenie kópií |
| 3.5.3. | Related units of description | Okresný úrad v Nitre (1914) 1923 – 1945 | Súvisiace jednotky opisu |
| 3.5.4. | Publikation note | Bilčík, J. – Obert, Š. – Vitek, E.: Sprievodca po okresných archívoch v Nitre, Prievidzi a Topoľčanoch. Bratislava: Slovenská archívna správa MV SSR, 1975, s. 92. | Informácie o publikovaní |
| 3.6.1. | Note | Pri požiadavke na štúdium je potrebné uviesť inventárne číslo, signatúru, číslo škatule a číslo spisu, pokiaľ je uvedené. | Poznámka |
| 3.7.1. | Archivist´s note | Mgr. Elena Galandová | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition. | Pravidlá alebo zásady |
| 3.7.3. | Date(s) of descriptions | 28. 5. 2025 | Dátum vyhotovenia opisu |